Միշա Բարթոն

**Միշա Էն Բարթոն** (, ), անգլո-ամերիկացի դերասանուհի և մոդել։ Ամենամեծ համբավը ստացել է «The O.C.» երիտասարդական սերիալում Մարիսա Կուպերի դերի համար։

## Երիտասարդություն
Միշա Բարթոնը ծնվել է Լոնդոնում 1986 թվականի հունվարի 24-ին, բրիտանացի արժութային բրոքեր Փոլ Մարսդենի և իռլանդացի պրոդյուսեր Նուալա Քուին-Բարտոնի ընտանիքում։ Նա ունի երկու քույր՝ կրտսեր Հանյա Բարտոնը և ավագ Զոյան՝ փաստաբան Լոնդոնում։ Միշան սովորում էր Համերսմիթի Սուրբ Պողոսի աղջիկների դպրոցում, բայց նրա հոր աշխատանքը ընտանիքին տարավ Նյու Յորք, երբ Բարթոնը ընդամենը հինգ տարեկան էր: 2006 թվականին նա ստացել Է ԱՄՆ քաղաքացիություն։

2004 թվականին Բարտոնը ավարտեց Մանհեթենի պրոֆեսիոնալ մանկական դպրոցը, որը պատրաստում է ապագա դերասաններին և պարողներին, և 2006 թվականի հունիսին և հուլիսին Լոնդոնի դրամատիկական արվեստի թագավորական ակադեմիայում անցավ ամառային կարճ դասընթաց, որը կոչվում էր «Շեքսպիրի դերասանություն»։ Սըր Ռիչարդ Աթենբորոյի պնդմամբ այն բանից հետո, երբ նա նկարահանեց նրան իր «Փակելով շրջանակը» ֆիլմում։

## Կարիերա
thumb|Բարթոնը Լոնդոնում ֆիլմի պրեմիերային
Բարթոնի կարիերան սկսվեց արտադպրոցական բեմադրություններում փոքր դերեր խաղալով։ 1995 թվականին Բարթոնը հաջողությամբ անցավ քասթինգը «Սլավոններ» ֆիլմում։ Նա ստիպված էր սովորել խոսել ռուսական առոգանությամբ և զուգերգ կատարել օսկարակիր Մարիսա Թոմեյի հետ։ Ավելի ուշ Միշան մասնակցեց այնպիսի արտադրություններում, ինչպիսիք են *Twelve Dreams*, *Where the Truth Lies* և *One Flea Spare*։

Թատրոնի բեմում հաջող դեբյուտից հետո Միշա Բարթոնը սկսեց աշխատել հեռուստատեսությունում «Իմ բոլոր երեխաները» սերիալում։ Զուգահեռաբար մեկնարկել էր իր մոդելային կարիերան «Ford» գործակալությունում։ 1995 թվականին Բարթոնը դեր ստացավ 1950-ականներին պոլիոմիելիտի համաճարակի մասին պատմող «Polio Water» կարճամետրաժ ֆիլմում։ 1996 թվականին դեր է խաղացել «Հրեշտակը Նյու Յորքում» ֆիլմում։ Նրա համար շատ հաջող էր մասնակցել «Մարգագետնի շները» դրամային, որտեղ նրա գործընկերը Սեմ Ռոքուելլն էր։ Այնուհետև հաջորդեցին այնպիսի ֆիլմեր, ինչպիսիք են «Քոթոթները» և «Նոթինգ Հիլ», ինչպես նաև «Վեցերորդ զգայարան» առեղծվածային դրամայում ուրվականի դերի կատարումը։

2000 թվականից դերասանուհին խաղացել է այնպիսի ֆիլմերում, ինչպիսիք են «Մինչև տասնվեց երեխաները», որտեղ նկարահանվել է Դրյու Բերիմորի և Ջենիֆեր Ջեյսոն Լիի ընկերությունում, «Պարանոյա» թրիլլերը և «Դուք չեք հասնի» և «Քոլեջ» դրամաները։

2003 թվականին Միշա Բարթոնին առաջարկվել է դեր խաղալ «Օկտան» թրիլերում։ 2005 թվականին նա նկարահանվել է Ջեյմս Բլանտի «Goodbye My Lover» երգի տեսահոլովակում և Էնրիկե Իգլեսիասի «Addicted» երգի տեսահոլովակում։

Նա իրական հաջողություն է ձեռք բերել «Fox» ստուդիայի «Միայնակ սրտեր» սերիալի թողարկումից հետո, որը պատմում է հարուստ դեռահասների մասին, որոնք ապրում են Կալիֆորնիայի գեղատեսիլ Օրինջ շրջանում, որտեղ նա խաղացել է Մարիսա Կուպերի գլխավոր դերը։ Բարտոնը սերիալը թողեց երրորդ սեզոնի եզրափակչում 2006 թվականի մայիսին։ Դրան մասնակցելու ընթացքում նա արժանացել է *Teen Choice Awards*-ի մի քանի մրցանակների։ *Glamour* ամսագիրը նրան նոր խոստումնալից կինոաստղ է անվանել։ Երրորդ և չորրորդ սեզոնների ընթացքում սերիալի վարկանիշը կտրուկ ընկավ։ Այն ավարտվել է 2007 թվականի սկզբին։

2006 թվականին Միշա Բարթոնը նկարահանվեց «Օրգազմը Օհայոյում» ֆիլմում և մասնակցեց *The Friday Night Project* շոուին։ 2007 թվականին նա դեր է ստացել «Փակելով շրջանակը» դրամայում, որը պատմում է 1941-1945 թվականների պատերազմի տարիներին սիրո մասին, ինչպես նաև խաղացել է Պամպինեայի դերը Ջովանի Բոկաչչոյի «Դեկամերոն» վեպի Էկրանավորման մեջ։ Ֆիլմը թողարկվել է «Կույսերի տարածքը» վերնագրով։

2011 թվականին մասնակցել է ռուս-ամերիկյան «Դու և ես» նախագծին։ Նրա հերոսուհին սկանդալային «Տատու» խմբի 16-ամյա երկրպագուհի է, ով Մոսկվա է ժամանել իր կուռքերի հետ հանդիպելու համար։ Ֆիլմի պրեմիերան կայացել Է Կաննի կինոփառատոնում 2008 թվականի մայիսին, իսկ 2011 թվականին այն հայտնվել է ռուսական վարձույթում։

2012-ի մայիսին Բարթոնը պատմեց սարսափ ժանրի իր վերջին նախընտրության մասին՝ «Վերադարձ տուն», «Բնակարան 1303» և «Եղբայր և քույր» ֆիլմերում դերերից հետո։ Հունիսին նա նկարահանվել է Նոել Գալագերի «Everybody’s on the Run» երաժշտական տեսահոլովակում։ 2012 թվականի հուլիսին Բարթոնը վերադարձավ բեմ «Պողպատե մագնոլիաներ» իռլանդական արտադրության մեջ՝ մարմնավորելով Շելբիին։ Պրեմիերան կայացել է *Gaiety Theatre*-ում սեպտեմբերի 12-ին, որին հաջորդել է համազգային շրջագայությունը։

2016 թվականի մարտի 8-ին նա մասնակցեց «Պար աստղերի հետ» 22-րդ եթերաշրջանին։ Բարթոնը պարել է պրոֆեսիոնալ պարող Արտեմ Չիգվինցևի հետ։ 2016 թվականի ապրիլի 4-ին Բարթոնը և Չիգվինցևը զբաղեցրին տասնմեկերորդ տեղը։ Ավելի ուշ՝ 2016 թվականին, նա արժանացավ քննադատների գովասանքի՝ անկախ «Թշվառ» դրամայում իր դերի համար

Ավելի ուշ Միշան արժանացել է քննադատների գովասանքին «Ամայի» թրիլերում իր դերի համար։ Նա խաղացել է Ջեյի դերը, որը վերջերս ազատ է արձակվել բանտից, ով իր եղբոր՝ Ռոբինի հետ մեկնում է անապատային ճանապարհորդության, որին մարմնավորում է Ջեքսոն Դևիսը։ 2018 թվականին Բարթոնը նկարահանվել է «Կատուն և լուսինը» ֆիլմում, Ալեքս Վոլֆի ռեժիսորական դեբյուտը։

2018 թվականի MTV Video Music Awards մրցանակաբաշխության ժամանակ հայտարարվեց *The Hills* ռեալիթի շոուի վերագործարկման մասին, որը կոչվում էր *The Hills: New Beginnings*, որի պրեմիերան նախատեսված էր 2019 թվականին։ Բարթոնը նոր սերիալի դերասանական կազմում էր։ Բայց երկրորդ սեզոնում նա չվերադարձավ։

Բարթոնը նկարահանվել է «Անջատում» ֆիլմում, որի պրեմիերան կայացել է 2020 թվականին Սանդենս կինոփառատոնում։

## Անձնական կյանք
Բարտոնը 19 տարեկանում Լոս Անջելեսում գնել է իր սեփական տունը, որը նա կիսել է իր ծնողների հետ 2010 թվականի դրությամբ։ 2012-ին նա հայտարարեց, որ իր ժամանակը բաժանում է իր Լոնդոնի և Նյու Յորքի բնակարանների միջև։

2004-2005 թվականներին նա հարաբերությունների մեջ է եղել Բրենդան Դևիսի հետ։ 2005-2007 թվականներին Սիսկո Ադլերի հետ։ Տարբեր ժամանակներում նա հանդիպել է Ջեյմի Դորնանի, Թեյլոր Լոքիի, Սեբաստիան Քնապի և Ջեյմս Աբերկրոմբիի հետ։ 2020 թվականից հանդիպում է դերասան Ժան Մարկ Ֆլամինիի հետ։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ